CELEX: 62013CA0319
Language: bg
Date: 2014-04-03 00:00:00
Title: Дело C-319/13: Решение на Съда (втори състав) от 3 април 2014 г. (преюдициално запитване от Thüringer Oberlandesgericht — Германия) — Udo Rätzke/S+K Handels GmbH (Преюдициално запитване — Енергетика — Енергийно етикетиране на телевизори — Делегиран регламент (ЕС) № 1062/2010 — Отговорности на търговците — Телевизор, който е доставен на търговеца без този етикет преди началния момент на прилагане на регламента — Задължение за търговеца да постави етикет върху подобен телевизор от началния момент на прилагане на регламента и да се снабди с етикет впоследствие)

26.5.2014   
            
            
               BG
            
            
               Официален вестник на Европейския съюз
            
            
               C 159/10
            
         Решение на Съда (втори състав) от 3 април 2014 г. (преюдициално запитване от Thüringer Oberlandesgericht — Германия) — Udo Rätzke/S+K Handels GmbH
   (Дело C-319/13) (1)
   
   ((Преюдициално запитване - Енергетика - Енергийно етикетиране на телевизори - Делегиран регламент (ЕС) № 1062/2010 - Отговорности на търговците - Телевизор, който е доставен на търговеца без този етикет преди началния момент на прилагане на регламента - Задължение за търговеца да постави етикет върху подобен телевизор от началния момент на прилагане на регламента и да се снабди с етикет впоследствие))
   2014/C 159/13
   Език на производството: немски
   
      Запитваща юрисдикция
   
   Thüringer Oberlandesgericht
   
      Страни в главното производство
   
   
      Жалбоподател: Udo Rätzke
   
      Ответник: S+K Handels GmbH
   
      Предмет
   
   Преюдициално запитване — Thüringer Oberlandesgericht — Тълкуване на член 4, буква a) от Делегиран регламент (ЕС) № 1062/2010 на Комисията от 28 септември 2010 година за допълване на Директива 2010/30/ЕС на Европейския парламент и на Съвета във връзка с енергийното етикетиране на телевизори (ОВ L 314, стр. 64) — Приложно поле ratione temporis — Задължение на търговеца да следи дали в мястото на продажба всеки телевизор има етикет, поставен от доставчиците, на който е посочен класа енергийна ефективност — Телевизори, които са доставени на търговеца без етикет преди началната дата на прилагане на регламента.
   
      Диспозитив
   
   Член 4, буква а) от Делегирания регламент (ЕС) № 1062/2010 на Комисията от 28 септември 2010 година за допълване на Директива 2010/30/ЕС на Европейския парламент и на Съвета във връзка с енергийното етикетиране на телевизори трябва да се тълкува в смисъл, че задължението на търговците да гарантират, че телевизорите, предлагани в мястото на продажба, разполагат с прикрепен от доставчиците етикет в съответствие с член 3, параграф 1 от посочения регламент, се прилага само за телевизорите, пуснати на пазара, т.е. предадени за първи път в търговската верига от производителя с цел разпространяването им, от 30 ноември 2011 г.
   
      (1)  ОВ C 260, 07.09.2013 г.